nyuuzyou/wikis huggingface dataset:
Main Page

Welcome to USGS (United States Government Simulation)!
The USGS Wiki contains information on elections and small biographies of important individuals.
== 2016 Simulation Elections ==
In 2016, Reagan0 became the presumptive Republican nominee after defeating Juteshire, WIA16, APott, and his future running mate NotReallyBigfoot in the Republican primaries. On the Democratic side, Venom_Big_Boss became the presumptive Democratic nominee/ after defeating IGotzDaMastaPlan, IlDuceWasRight, and his future running mate ArturPlaysGames. However, just a month from election day, Venom_Big_Boss could not continue his campaign, and the Democratic National Committee voted to make one_lone_wolf the Presidential nominee. On November 8th, 2016, Reagan0 was elected to become the 45th President of the United States, winning the electoral college 341 to 197 and the popular vote 53.2% to 46.8%, he will be sworn in on January 20th, 2017. NotReallyBigfoot was elected to become the 48th Vice President of the United States, he will be sworn in on January 20th, 2017. The Republicans retained control of the Senate, losing 4 seats, bringing the Senate to a 50-50 split, and a 51-50 majority with the Vice President's vote. The Republicans retained control of the House, gaining a net of three seats, they control the House 250 to 185.
* United States presidential election, 2016
* United States House of Representatives elections, 2016
* United States Senate elections, 2016
== Pre-Simulation Elections ==
The simulation diverts from the beginning of the 2016 primary season, as such, the last set of elections which have taken place for the purposes of the simulation are the 2014 midterm elections, and the 2012 Presidential election. If you need to be refreshed on the previous elections, below are some links to articles on the 2014 House and Senate elections, the 2012 Presidential election, and an overview of the 114th Congress.
* United States presidential election, 2012
* United States House of Representatives elections, 2014
* United States Senate elections, 2014
Αγριομολόχα

Η αγριομολόχα (Malva sylvestris, en. mallow) είναι ένα αγριόχορτο, πολύ συνηθισμένο στην Ελλάδα και άλλες χώρες της Μεσογείου.</br>
thumb|border|left|alt=Malva sylvestris|Αγριομολόχα
Κατηγορία:Φυτά
Ανθοφορίες Υμηττού

Οι ανθοφορίες του Υμηττού, όπως και κάθε άλλου βουνού, είναι αδύνατο να μπουν σε χρονικά πλαίσια και εξαρτώνται από πολλούς παράγοντες εποχιακούς, που αλλάζουν από χρόνο σε χρόνο.
Το ξεκίνημα κάθε ανθοφορίας μπορεί επομένως να μετατοπιστεί χρονικά είτε νωρίτερα είτε αργότερα, από χρόνο σε χρόνο και η διάρκεια της να είναι μεγαλύτερη ή μικρότερη ανάλογα με τις θερμοκρασίες, την υγρασία και άλλους παράγοντες.
Η μηνιαία κατάταξη που ακολουθεί είναι ίσως χρήσιμη σαν οδηγός, αλλά δεν μπορεί με κανένα τρόπο να θεωρηθεί απόλυτη.
== Ιανουάριος ==
== Φεβρουάριος ==
*Ασφόδελος
*Μούσκαρι
== Μάρτιος ==
*Μηδική δενδρώδης
*Τριφύλλι
*Σχίνος
*Γαλαστοιβίδα
*Ασφόδελος
*Καυκαλήθρα
*Sinapis alba white mustard - βρουβα
*πικραλίδα
== Απρίλιος ==
*Μηδική δενδρώδης
*Αγριομολόχα
*γαλαστοιβίδα
*λαδανιά
*Τριφύλλι
*Red Spurge (Euphorbia characias)
*ταραξάκο
*Helichrysum
*thistle - Centaurea raphanina
*ασφάκα Jerusalem Sage - Phlomis fruticosa
*Sinapis alba white mustard - βρουβα
*κουτσουπιά
*αγριομιμόζα
*πικραλίδα
* σαπουνόχορτο αναγαλίς (anagalis arvensis caerulea)
*γαϊδουράγκαθο
*απήγανος
*καυκαλήθρα
== Μάιος ==
Οι περισσότερες ανθοφορίες ολοκληρώνονται μέχρι τα μέσα Μαΐου, αφήνοντας τον Υμηττό χωρίς σοβαρή ανθοφορία μέχρι το τέλος του μήνα, οπότε αρχίζει να ανθίζει το φασκόμηλο και δειλά - δειλά το θυμάρι. Οπωσδήποτε υπάρχουν πάντα διάσπαρτα ανθισμένα φυτά ή αγριόχορτα όχι όμως σε εκτεταμένες περιοχές.
*Αγριομολόχα
*ασφάκα Jerusalem Sage - Phlomis fruticosa
*γαϊδουράγκαθο
*Τριφύλλι έρπον – trifolium repens
*αφάνα αστοιβή (sarcopoterium spinosum)
*Θυμάρι
*απήγανος
*καυκαλήθρα
== Ιούνιος ==
*Θυμάρι
*Ευκάλυπτος
== Ιούλιος ==
== Αύγουστος ==
== Σεπτέμβριος ==
== Οκτώβριος ==
== Νοέμβριος ==
== Δεκέμβριος ==
Κατηγορία:Ανθοφορίες
Ανθοφορίες άνοιξης

*ρείκι
*φασκόμηλο
*λαδανιά
*τριφύλλι
*βίκος
*πεύκο
*ασφόδελος
*πορτοκαλιά
*ροδακινιά
*αχλαδιά
*βερυκοκιά
*μηλιά
*ακακία
*δενδρολίβανο
*γαϊδουράγκαθο
Κατηγορία:Ανθοφορίες
Ανθοφορίες καλοκαιριού

*Παλιούρι
*Θρούμπι
*Θυμάρι
*Αγκάθι
*Βαμβάκι
*Τριφύλλι
*Καλαμπόκι
*Έλατο
*Βελανιδιά
*Καστανιά
*Ηλίανθος
*Πεύκο
*Ευκάλυπτος
*Λεβάντα
*Φλαµουριά
*Φακελωτή
Κατηγορία:Ανθοφορίες
Ανθοφορίες φθινόπωρου

*Αρμυρίκι
*Αρκουδόβατο
*Πεύκο
*ρείκι
*Πολύκομπο
*Κουμαριά
*Χαρουπιά
*Κισσός
κατηγορία:ανθοφορίες
Ανοιξιάτικη τροφοδοσία

Η ανοιξιάτικη τροφοδοσία είναι πολλές φορές κρίσιμη για την ίδια την επιβίωση του μελισσιού.
Τον Μάρτιο, πρώτο μήνα της άνοιξης, τα μελίσσια μπορεί να κινδυνεύουν από λιμοκτονία, γιατί τα αποθέματα των τροφών που είχαν για ξεχειμώνιασμα τελείωσαν και είτε δεν βρίσκουν τροφές στη φύση ή οι θερμοκρασίες είναι τέτοιες που δεν επιτρέπουν το πέταγμα για συλλογή. Οι μέλισσες σε τέτοιες περιπτώσεις είναι ακίνητες με χωμένα τα κεφάλια μέσα στα κελιά.
Σε αυτή την περίπτωση θα πρέπει αρχικά να ραντιστούν με σιρόπι και όταν δείξουν σημάδια ζωής να τροφοδοτηθούν με μέλι ή σιρόπι.
κατηγορία:Χειρισμοί
Απολύμανση κηρηθρών

Η απολύμανση των κηρηθρών είναι μια καλή πρακτική και πρέπει να εφαρμόζεται προληπτικά για την συγκράτηση των ασθενειών των μελισσιών. Μπορεί επίσης να εφαρμόζεται σε περιπτώσεις μέτριας προσβολής από αρρώστιες. Σε περιπτώσεις μεγάλης προσβολής οι κηρήθρες και τα πλαίσια πρέπει να απομακρύνονται και να καταστρέφονται, κατά προτίμηση με κάψιμο.
Η απολύμανση των κηρηθρών γίνεται με τους εξής τρόπους:
* χρήση οξικού οξέος
* χρήση καυστικής σόδας
* χρήση χλωρίνης
* θέρμανση των κηρηθρών
Για την απολύμανση των κηρηθρών με οξικό οξύ είναι πιο αποτελεσματικές υψηλές συγκεντρώσεις οξικού οξέος, από 60% και πάνω. Η συνηθισμένη δοσολογία είναι 100ml (100cm³) οξικού οξέος με συγκέντρωση 80% για κάθε όροφο για 8 ημέρες. Το οξικό οξύ πρέπει να τοποθετηθεί σε κάποιο σκεύος ή σε σφουγγάρι πάνω από τον όροφο. Μπορεί να τοποθετηθούν πολλοί όροφοι ο ένας πάνω στον άλλο, αρκεί να κρατηθεί η προαναφερόμενη αναλογία και να τοποθετηθεί το σκεύος στον ψηλότερο όροφο. Μετά την εφαρμογή του οξικού οξέος οι κηρήθρες χρειάζονται πολύ καλό αερισμό, που μπορεί να διαρκέσει και δύο εβδομάδες, ώστε να μην μείνει ίχνος μυρωδιάς.
Για την απολύμανση των κηρηθρών με καυστική σόδα, η δοσολογία είναι 100 γραμμάρια σόδα σε 10 λίτρα νερό. Οι κηρήθρες εμβαπτίζονται στο διάλυμα για 15 λεπτά και μετά ξεπλένονται σχολαστικά, ώστε να μην μείνουν υπολείμματα ΝαΟΗ.
Για την απολύμανση των κηρηθρών με χλωρίνη, σε 7 κιλά νερό προστίθενται 3 κιλά χλωρίνη. Οι κηρήθρες βυθίζονται στο διάλυμα για 30 λεπτά, ξεπλένονται καλά με νερό και στεγνώνουν.
Το στέγνωμα των κηρηθρών είναι μεν δύσκολο αλλά απαραίτητο γιατί αν αποθηκευθούν υγρές θα μουχλιάσουν. Συστήνεται η απομάκρυνση των σταγόνων του νερού από τις κηρήθρες να γίνεται με φυγοκέντριση, αν είναι δυνατό, και το τελικό στέγνωμα με χρήση ζεστού ρεύματος αέρα (αερόθερμο, πιστολάκι για τα μαλλιά ή ό,τι άλλο κατάλληλο) και προσεκτικά ώστε να μην λιώσουν τα κεριά.
Για την απολύμανση με θέρμανση οι κηρήθρες πρέπει να θερμανθούν στους 49°C για 24 ώρες. Οι κηρήθρες πρέπει να είναι στεγνές χωρίς μέλι γιατί αλλιώς θα λιώσουν όταν θερμανθούν. 
Δεν έχει ακόμη διευκρινισθεί στη βιβλιογραφία κατά πόσο επιτρέπεται και είναι αποτελεσματική η απολύμανση κηρηθρών με γύρη και εάν τα χημικά που περιγράφονται παραπάνω παραμένουν στη γύρη και προξενούν αργότερα προβλήματα στα μελίσσια.
Οι κηρήθρες επίσης πρέπει να καταψύχονται για την αντιμετώπιση του κηρόσκωρου. Όλες οι μορφές του κηρόσκωρου θανατώνονται σε θερμοκρασίες κάτω από -4°C.
Πρέπει να σημειωθεί ότι οι κηρήθρες είναι καλό να ανανεώνονται κάθε τρία χρόνια. Έτσι οι παλιές μαύρες κηρήθρες είναι καλό να απομακρύνονται στον κηροτήκτη για να δώσουν κερί.
Κατηγορία:Εργασίες
Απολύμανση κυψελών

Η απολύμανση των κυψελών, όπως και η απολύμανση των κηρηθρών, είναι απαραίτητη σε μελίσσια που προσβλήθηκαν από αρρώστιες, αλλά και γενικότερα σε κυψέλες που έμειναν για καιρό στην αποθήκη και πρόκειται να επαναχρησιμοποιηθούν. Είναι μια καλή συνήθεια και πρέπει να ενταχθεί στις εργασίες του χειμώνα στην αποθήκη, ώστε την επόμενη άνοιξη τα μελίσσια να μεταφερθούν και να ξεκινήσουν την ανάπτυξή τους σε ένα καθαρό περιβάλλον. 
Η απολύμανση των ξύλινων κυψελών γίνεται με καλό κάψιμο του ξύλου εσωτερικά με φλόγιστρο. Η κυψέλη πρέπει προηγουμένως να έχει ξυστεί προσεκτικά, ώστε να απομακρυνθούν υπολείμματα από κερί και πρόπολη.
Για κυψέλες από φελιζόλ δεν υπάρχει κάποια γενικά παραδεκτή μέθοδος απολύμανσης. Η πιο συνηθισμένη τακτική είναι πλύσιμο με διάλυμα χλωρίνης σε νερό και σχολαστικό ξέβγαλμα με νερό ώστε να φύγει τελείως η χλωρίνη.
Κατηγορία:Εργασίες
Αρχική σελίδα

Θέματα Μελισσοκομικού ενδιαφέροντος!
</br></br>Nα μερικές εύκολες σελίδες για αρχή και βλέπουμε!
</br></br>Ανθοφορίες Υμηττού στην :Κατηγορία:Ανθοφορίες
</br></br>Μηδική δενδρώδης στην :Κατηγορία:Φυτά
</br></br>Καθάρισμα πλαισίων στην :Κατηγορία:Εργασίες
</br></br>Τροφοδοσία με μέλι στην :Κατηγορία:Χειρισμοί
</br></br>Είναι άγνωστο τι επιφυλάσσει το μέλλον, πάντως σήμερα:, ,το wiki μελισσοκομικού ενδιαφέροντος που φιλοξενείται στο διαθέτει σελίδες και μόνο άρθρα :)
Όλες οι σελίδες	Όλες οι κατηγορίες
:Κατηγορία:Πλοήγηση
Ασφόδελος

Ο Ασφόδελος (Asphodelus ramosus, Asphodelus albus, en. Asphodel) είναι σημαντικό μελισσοκομικό φυτό.</br>
thumb|border|left|alt=Asphodelus ramosus|Ασφόδελος Οι ρίζες του φυτού είναι κόνδυλοι που περιέχουν άμυλο. Τα φύλλα βγαίνουν όλα στη βάση του φυτού γραμμικά. Ανάμεσα στα φύλλα φύεται ένα στέλεχος που τελειώνει στην κορυφή σ' ένα σύνολο βότρυων με άνθη κωδωνοειδή – αστεροειδή, λεπτά με έξη πέταλα, που δίνουν νέκταρ και κόκκινη γύρη.
Ο ασφόδελος έχει μια όχι πολύ ευχάριστη μυρωδιά και δεν τρώγεται από πρόβατα και κατσίκες και αυτό, ίσως, εξηγεί τη μεγάλη εξάπλωση του φυτού. Στην Ελλάδα βρίσκονται αρκετά διαφορετικά είδη, με μικρές διαφορές στο χρώμα των λουλουδιών, το μέγεθος των καρπών, κ.α. Το είδος Asphodelus albus έχει ολόλευκα άνθη, στο Asphodelus ramosus τα άνθη έχουν μια καφεκόκκινη ρίγα.
Ήταν γνωστό στους αρχαίους Έλληνες με το ίδιο όνομα και συνδεόταν με τους νεκρούς και τον Άδη. Θεωρούσαν ότι στον Άδη βρίσκεται ένα λιβάδι με ασφόδελους, ο "ασφόδελος λειμώνας". Η λαϊκή ονομασία του είναι σπέρδουκλας, ασφόντυλος, σπερδούκλα, σπερδούκλι κ.α.
Ανθίζει Φεβρουάριο και Μάρτιο και δίνει μεγάλες ποσότητες γύρη και νέκταρ. Επειδή ανθίζει πολύ νωρίς δεν μπορούμε να πάρουμε μέλι ή γύρη από ασφόδελο, αφού τα μελίσσια δεν είναι έτοιμα ακόμα. Οι μέλισσες το επισκέπτονται και παίρνουν νέκταρ και κατακόκκινη γύρη. Πρόκειται για ένα σπουδαίο μελισσοκομικό φυτό που λόγω της εποχής που ανθίζει (χειμώνα προς άνοιξη) είναι πολύ χρήσιμο για την ανάπτυξη των μελισσοσμηνών.
κατηγορία:Φυτά
Βάψιμο κυψέλης

Το βάψιμο της κυψέλης είναι μία από τις εργασίες συντήρησης για την ξύλινη κυψέλη.
Το βάψιμο γίνεται συνήθως στις νέες κυψέλες συνήθως και αποσκοπεί στην συντήρηση και προστασία του ξύλου από τις καιρικές συνθήκες. Ένα από τα πλεονεκτήματα των νεότερων πλαστικών κυψελών είναι ότι δεν χρειάζονται βάψιμο. Το βάψιμο ακολουθεί το στοκάρισμα και το πέρασμα με λινέλαιο στην παραδοσιακή σειρά εργασιών για τις νέες κυψέλες.
Υπάρχουν πολλές και διαφορετικές απόψεις για το πως πρέπει να γίνεται το σωστό βάψιμο μιας καινούριας κυψέλης. Σημαντικό για να αποφασίσει κανείς την διαδικασία που θα ακολουθήσει είναι ο διαθέσιμος χρόνος και το προϋπολογιζόμενο κόστος.
Κατηγορία:Εργασίες
Γαλαστοιβίδα

Η Γαλαστοιβίδα (Euphorbia acanthothamnos, en. Greek Spiny Spurge common Chicken Wire Plant) είναι ένας χαμηλός θάμνος με αγκάθια.</br>
Το φυτό αυτό έχει μυτερά, ξυλώδη αγκάθια που παραμένουν αφού αυτό ξεραθεί και του δίνουν μια όψη σαν κοτετσόσυρμα, εξού και η κοινή ονομασία στα αγγλικά.</br>Είναι πολύ αγκαθωτό και το βρίσκουμε σε αφιλόξενα, άγονα, ξερά και βραχώδη εδάφη, παρέα με αχινοπόδια και φρύγανα.</br></br>Η ανάπτυξή του αρχίζει με το τέλος του χειμώνα. Πολλές φορές σχηματίζει όμορφους σχηματισμούς ανάμεσα στα βράχια με εντυπωσιακή δίχρωμη όψη, σκούρη πράσινη από τα φύλλα και χρυσή από τα βράκτια.
κατηγορία:Φυτά
Γαϊδουράγκαθο

Το γαϊδουράγκαθο (Silybum Marianum, en. Milk Thistle) είναι μονοετές ή διετές φυτό.</br>
 Έχει βλαστό όρθιο, ισχυρό, λείο, πολύκλαδο, με ύψος μέχρι 1.5 μέτρο, φύλλα μεγάλα, αγκαθωτά με άσπρες κηλίδες στην επάνω επιφάνεια και άνθη μωβ, μονά σε ακραία κεφάλια.
Δεν έχει απαιτήσεις από το έδαφος και αυτοφύεται σε χέρσα μέρη, σε πεδινές και ημιορεινές περιοχές ακόμα και σε χωράφια φτωχά και ξερικά, σε όλη την Ελλάδα. 
Κατηγορία:Φυτά
Διεγερτική τροφοδοσία

Η διεγερτική τροφοδοσία γίνεται για να διεγείρουμε την ωοτοκία της βασίλισσας.
Κατά τη διεγερτική τροφοδοσία οι ποσότητες του σιροπιού που δίνουμε στο μελίσσι είναι μικρές και συχνές: τα μελίσσια πρέπει να τροφοδοτούνται καθημερινά με περίπου 200 – 250ml σιρόπι (1:1) για 15 συνεχείς ημέρες. Μεγαλύτερη ποσότητα σιροπιού μπορεί να επιδράσει αρνητικά, «μπλοκάροντας» το διαθέσιμο χώρο ωοτοκίας της βασίλισσας.
Η διεγερτική τροφοδοσία δεν πρέπει να γίνεται σε ακατάλληλο καιρό, γιατί οι μέλισσες «ξεγελιούνται» από την τροφοδοσία, πετούν για να συλλέξουν τροφές και χάνονται. Επίσης, επεκτείνεται ο γόνος και οι μέλισσες αδυνατούν να τον θερμάνουν.
Απαραίτητη προϋπόθεση για την επιτυχία της διεγερτικής τροφοδοσίας είναι η παρουσία γύρης, αφού χωρίς τη γύρη η βασίλισσα γεννά, αλλά ο γόνος δεν εκτρέφεται. Επίσης, απαραίτητη είναι η ύπαρξη κηρηθρών με άδεια και καθαρά κελιά κοντά στη γονοφωλιά.
Κατηγορία:Χειρισμοί
Ιστολόγια Μελισσοκομικά

Μέλι "Λήθαιον"
Μέλι εαρινόν
Μελισσοπεριπέτειες
Βασίλης Καλαμιώτης
Μελισσοκομία Κέας - Κωνσταντίνος Θώδος
πατεντιάρης
Μελισσοκομία Πάρνηθας - Στέργιος Στεργάτος
Γαλιφιανή Μέλισσα
Κατηγορία:Σύνδεσμοι
Καθάρισμα πλαισίων

Μια από τις μελισσοκομικές εργασίες συντήρησης είναι το καθάρισμα και η απολύμανση των πλαισίων, που γίνεται κατά τους χειμερινούς μήνες, ώστε να είναι έτοιμα για την νέα μελισσοκομική περίοδο που ξεκινά νωρίς την άνοιξη.
Συστήνεται οι κηρήθρες να ανανεώνονται κάθε τρία χρόνια. Κάθε χρόνο, ξεδιαλέγονται κάποια πλαίσια με μαύρες κηρήθρες, που χρησιμοποιήθηκαν για τρία χρόνια τουλάχιστον, και συγκεντρώνεται κερί για τον κηροτήκτη. Επίσης, ξεδιαλέγονται και πετιούνται ή καίγονται, αφού καθαριστούν από τις κηρήθρες τους, τα χαλασμένα, κατεστραμμένα, σκεβρωμένα και πολύ παλιά πλαίσια.
Τα καθαρισμένα από τις κηρήθρες πλαίσια, πρέπει επιπλέον να καθαριστούν από τα υπολείμματα της πρόπολης, των κεριών και οποιασδήποτε άλλης ουσίας βρίσκεται κολλημένη επάνω τους και αυτό γίνεται συνήθως, με καυστική σόδα (ΝαΟΗ) και καυτό νερό, ώστε ταυτόχρονα να γίνεται και απολύμανση.
Ο καθαρισμός αυτός γίνεται μέσα σε κάποιο μεταλλικό σκεύος ή σιδερένιο βαρέλι, κατάλληλων διαστάσεων ώστε να χωράει αρκετά πλαίσια το οποίο γεμίζεται με νερό και θερμαίνεται, συνήθως με προπάνιο ή ξύλα μέχρι το νερό να βράσει. Για κάθε λίτρο νερού προστίθενται από 10-20 γραμμάρια καυστική σόδα (ΝαΟΗ).
Όταν το νερό αρχίσει να βράζει τοποθετούνται τα πλαίσια, σε ομάδες ανάλογα με το μέγεθος του δοχείου, με κάποιο βαρύ αντικείμενο π.χ. ένα τσιμεντόλιθο τοποθετημένο πάνω τους, να τα συγκρατεί κάτω από το νερό. Μόλις αυτά αρχίσουν να καθαρίζουν, στην επιφάνεια του νερού μαζεύονται σαν αφρός όλες οι βρώμικες ουσίες, που καλό είναι να αφαιρούνται με μια κουτάλα.
Μετά από πέντε περίπου λεπτά βράσιμο, τα πλαίσια είναι πεντακάθαρα από κεριά και πρόπολη. Τα πλαίσια δεν χρειάζεται να βράσουν πολλή ώρα γιατί υπάρχει ο κίνδυνος στο τέλος να μαυρίσουν.
Μετά το βράσιμο και καθάρισμα των πλαισίων πρέπει να ξεβγαλθούν πολύ καλά με μπόλικο νερό, για να απομακρυνθούν τα χημικά και οι διάφορες χαλαρές επικαθήσεις. Τα πλαίσια θα μείνουν καμιά εβδομάδα για να στεγνώσουν, ώστε να είναι πεντακάθαρα και απολυμασμένα. Μετά θα ετοιμαστούν με κεριά ώστε να είναι έτοιμα να ξαναχρησιμοποιηθούν στα μελίσσια την επόμενη χρονιά.
Κατηγορία:Εργασίες
Μελισσοκομία στο Βυζάντιο

Οι βυζαντινοί ασχολούνταν εκτεταμένα με τη μελισσοκομία. Δεν γνωρίζουμε πολλές λεπτομέρειες για το επάγγελμα του μελισσοκόμου, π.χ. πώς κατασκεύαζαν τις κυψέλες, πότε συνέλεγαν το μέλι, τι εργαλεία χρησιμοποιούσαν, πώς μετέφεραν τις κυψέλες ή πώς αντιμετώπιζαν τις διάφορες ασθένειες των μελισσών. Χρησιμοποιούσαν το μέλι σαν γλυκαντικό σε γλυκά, σιρόπια και σε φαγητά. Μέλι έβαζαν ακόμα σε ακριβά αρώματα, γιατρικά και αλοιφές. Σημαντικότατο προϊόν της βυζαντινής μελισσοκομίας εκτός από το μέλι ήταν και το κερί. Τα κεριά αντικατάστησαν σταδιακά τα λυχνάρια, από τον 7ο αι. και μετά. Τα εργαστήρια των «κηρουλάριων» είχαν μεγάλη ζήτηση για κερί.
Ο μελισσοκόμος στα βυζαντινά χρόνια ονομαζόταν «μελισσάρις» (από όπου το γνωστό βυζαντινό όνομα Βελισσάριος).
Οι μέλισσες λέγονταν και «δέλλιθες».
Το μελίσσι το έλεγαν «μελίσσειον».
Το μελισσοκομείο (τον τόπο που τοποθετούσαν τις κυψέλες) «μελισσιώνα» ή «μελισσομάντι».
Οι μελισσοκόμοι φορλογούνταν και ο φόρος που πλήρωναν ονομαζόταν «μελισσοενόμιον» ή «δόσις μελισσών».
Κάπνιζαν τις κυψέλες με καπνό συνήθως από το κάψιμο αγελαδινής κοπριάς σε πήλινα καπνιστήρια.
Σαν κυψέλες χρησιμοποιούσαν κοφίνια ή κοιλότητες δένδρων. Χρησιμοποιούσαν ακόμα κυψέλες κατασκευασμένες από πηλό που ονομάζονταν «κυβέρτια» ή «αγγεία» ή «τζυκάλια» (τσουκάλια). Αυτές ήταν πήλινα κυλινδρικά αγγεία τοποθετημένα οριζόντια, με το ένα άκρο τυφλό και το άλλο σφραγισμένο με δισκοειδές κάλυμμα, και μία τρύπα για την είσοδο-έξοδο των μελισσών. 
Μάζευαν το μέλι με τον «τρύγο», που πιθανότατα γίνονταν «όταν φαινόταν το πρώιμο σύκο», όπως και στην αρχαιότητα.
Στα «Κυνηγετικά», που συντάχθηκαν τον 11ο αιώνα, αναφέρεται ο Αρισταίος, ο κατά τον μύθο επινοητής της μελισσοκομίας.
Τα «Γεωπονικά», ένα πολύτιμο κείμενο και έργο το οποίο συντάχθηκε τον 10ο αιώνα και συμπυκνώνει την πείρα αρχαίων συγγραφέων πάνω σε ποικίλα αγροτικά ζητήματα, αφιερώνει στην μελισσοκομία ένα ολόκληρο κεφάλαιο.
κατηγορία:Ιστορία
Μηδική δενδρώδης

Η Μηδική δενδρώδης (Medicago arborea, en. tree medick) είναι ένα κοινό φυτό στην οικογένεια των τριφυλλιών. thumb|left|border|alt=Medicago arborea|Μηδική Λέγεται ότι το μετέφεραν στην Ελλάδα οι Μήδοι κατά τους Περσικούς πολέμους και από εκεί προέρχεται και το όνομά της.</br>
Τα πιο πολλά είδη φυτών από αυτή την οικογένεια είναι χαμηλά χορτάρια, όμως το συγκεκριμένο είδος μπορεί να φτάσει και να ξεπεράσει τα 4 m σε ύψος. Τα φύλλα του είναι τριμερή όπως του τριφυλλιού. Τα άνθη είναι κίτρινα και σε συστάδες και οι σπόροι γίνονται μέσα σε χαρακτηριστικούς σπειροειδείς λοβούς. Αντέχει στην ξηρασία και φυτρώνει παντού, ακόμα και σε ξερές και βραχώδεις περιοχές.</br>Το φυτό αυτό πολλές φορές καλλιεργείται σαν τροφή για τα ζώα.</br>Είναι πολύ συνηθισμένο στα βουνά και τους λόφους της Αττικής, αλλά και στις άκρες των δρόμων, όπου μάλλον φυτρώνει μόνο του.
</br></br>
Κατηγορία:Φυτά
Ρείκι

Το αρχαίο όνομα του φυτού είναι ερείκη, ερείκιον από όπου το σημερινό ρείκι.
Με το όνομα αυτό είναι γνωστά περισσότερα από ένα φυτά, που διακρίνονται σε ανοιξιάτικο, καλοκαιρινό και φθινοπωρινό ρείκι ανάλογα με το πότε βρίσκονται σε ανθοφορία. Από αυτά το ανοιξιάτικο και το φθινοπωρινό ρείκι είναι τα πιό διαδεδομένα στην Ελλάδα.
Μελισσοκομικό ενδιαφέρον έχουν και τα τρία είδη ρεικιών. Μέλι από ρείκι παίρνουμε το φθινόπωρο, αφού η ανοιξιάτικη ανθοφορία γίνεται νωρίς και τα μελίσσια δεν είναι έτοιμα ακόμα πληθυσμιακά για να την εκμεταλλευτούν.
κατηγορία:φυτά
Τροφοδοσία για ξεχειμώνιασμα

Στα μελίσσια είναι απαραίτητη η τροφοδοσία για ξεχειμώνιασμα, ώστε να είναι σε θέση να επιβιώσουν σε αυτή την ιδιαίτερα δύσκολη για αυτά περίοδο.
Είναι σημαντικό στην κυψέλη να υπάρχουν άφθονα και καλής ποιότητας αποθέματα μελιού για τροφή και γύρης για να ξεκινήσει το μελίσσι την εκτροφή του γόνου νωρίς την άνοιξη. Υπολογίζεται ότι χρειάζονται 10-18 κιλά μέλι και 1-3 πλαίσια γύρης ανά κυψέλη. Η ποσότητα αυτή υπολογίζεται κυρίως από τον αριθμό των πλαισίων που βάζουμε, αφού 1 γεμάτο πλαίσιο περιέχει 2-3 κιλά μέλι και άρα θα βάλουμε 4-5 πλαίσια με μέλι.
Τα πλαίσια που θα δοθούν στα μελίσσια μας είναι προτιμότερο να είναι δικά μας, ώστε να μην διακινδυνεύσουμε την μετάδοση ασθενειών. Καλό είναι ο μελισσοκόμος να φροντίσει από πριν να μην τρυγήσει όλο το μέλι, αλλά να προϋπολογίσει τις ποσότητες μελιού και επομένως πλαισίων με μέλι που χρειάζεται κάθε μελίσσι για να ξεχειμωνιάσει και να τρυγήσει όσο μέλι περισσεύει από το κάθε μελίσσι.
Η διάταξη των πλαισίων τροφής πρέπει να είναι τέτοια που να ευνοεί το σχηματισμό της μελισσόσφαιρας στο κέντρο και σε άμεση επαφή με την τροφή. Σε νοτιότερες περιοχές που τα μελίσσια ξεχειμωνιάζουν με γόνο, πρέπει ο γόνος να είναι στο κέντρο. Αμέσως μετά βάζουμε πλαίσια με γύρη από την μια και την άλλη πλευρά και μετά πλαίσια με μέλι - δηλαδή τα πλαίσια με το μέλι θα είναι στις άκρες της κυψέλης. Αν στα πλαίσια η γύρη είναι συμπαγής και πιάνει μεγάλη έκταση, λειτουργεί ως εμπόδιο ανάμεσα στο γόνο και το μέλι και τότε πρέπει να βάζουμε πιο κοντά το μέλι.
Το χειμώνα εξετάζουμε τις διαθέσιμες τροφές, κάνοντας τις ελάχιστες δυνατές επιθεωρήσεις και τη λιγότερη ενόχληση του μελισσιού.
Σε περίπτωση που τα αποθέματα δεν επαρκούν γίνεται τροφοδοσία με μέλι. Το χειμώνα δεν τροφοδοτούμε με σιρόπι, γιατί αυξάνουμε την υγρασία στην κυψέλη και ευνοούμε την ανάπτυξη ασθενειών, αλλά και γιατί οι μέλισσες δεν μπορούν να το καταναλώσουν, επειδή βρίσκονται σε κατάσταση μελισσόσφαιρας.
Κατηγορία:Χειρισμοί
Τροφοδοσία με γύρη

Η τροφοδοσία με γύρη είναι μία από τροφοδοσίες των μελισσιών από τον μελισσοκόμο.
Όταν υπάρχει έλλειψη γύρης, τότε ο μελισσοκόμος πρέπει να τροφοδοτεί τα μελίσσια του με φυσική γύρη που έχει συλλέξει ή με αντικατάστατα ή υποκατάστατα γύρης, που δίνονται στο μελίσσι με τη μορφή πίτας. Η πίτα πρέπει να τοποθετείται στα πλαίσια ακριβώς πάνω από την περιοχή του γόνου.
Η φυσική γύρη μπορεί να δοθεί στα μελίσσια μέσα στην κηρήθρα, όπως την αποθηκεύουν οι μέλισσσες ή με τη μορφή γυρεόπιτας. Κηρήθρες με γύρη εφοδιαζόμαστε από δυνατά υγιή μελίσσια, μπορούμε όμως να συλλέξουμε φυσική γύρη με τη βοήθεια γυρεοπαγίδων που τις τοποθετούμε σε δυνατά υγιή μελίσσια κατά τη διάρκεια κάποιας ανθοφορίας.
Αντικατάστατο γύρης είναι κάθε πρωτεϊνούχο υλικό που μπορεί να τροφοδοτηθεί στις μέλισσες, δεν περιέχει γύρη και αντικαθιστά τη φυσική γύρη.
Υποκατάστατο είναι κάθε αντικατάστατο γύρης, που περιέχει όμως και ένα ποσοστό φυσικής γύρης.
Κατηγορία:Χειρισμοί
Τροφοδοσία με ζυμάρι

Η τροφοδοσία με ζαχαροζύμαρο είναι από τις πιο συνηθισμένες τροφοδοσίες στα μελίσσια.
Τον χειμώνα, αλλά όχι πριν ξεπεραστούν τα κρύα και οι παγωνιές είναι κατάλληλη η τροφοδοσία με ζαχαροζύμαρο.
Το ζαχαροζύμαρο παρασκευάζεται με την ανάμιξη μελιού με άχνη ζάχαρη. Κατά την ανάμιξη μπορούμε να αντικαταστήσουμε κάποια ποσότητα μελιού με νερό. Το τελικό προϊόν είναι ένα σφιχτό ζυμάρι που τοποθετείται στα πλαίσια ακριβώς πάνω από τη γονοφωλιά.
Με κρύο καιρό προτιμούμε την τροφοδότηση με ζαχαροζύμαρο το οποίο τοποθετούμε πάνω από τη μελισσόσφαιρα και αποφεύγουμε την τροφοδοσία με σιρόπι για να μην αυξήσουμε την υγρασία στο εσωτερικό της κυψέλης.
Το ζαχαροζύμαρο δεν πρέπει να δίνεται πριν ξεπεραστούν τα κρύα και οι παγωνιές, γιατί προκαλεί διέγερση για εκτροφή γόνου, με αποτέλεσμα ο γόνος στα ακριανά πλαίσια να μην καλύπτεται από τη μελισσόσφαιρα, να παγώσει ή να εμφανίσει ασκοσφαίρωση.
Στο ζαχαροζύμαρο μπορούμε να αναμίξουμε διάφορα φάρμακα για την πρόληψη ή καταπολέμηση ασθενειών.
κατηγορία:χειρισμοί